
2026 жылғы 12 қазан

           Қаржы нарығындағы жағдай туралы

1. Инфляция
Қазақстан Республикасы Стратегиялық жоспарлау және реформалар агенттігінің Қарағанды облысы бойынша Ұлттық статистика бюросы департаментінің ресми деректеріне сәйкес, инфляцияның жалпы деңгейін сипаттайтын тұтыну бағаларының индексі, өткен аймен салыстырғанда, 2026 жылғы қыркүйекте 100,5% құрады. Азық-түлік тауарларының бағасы 0,1%,-ға төмендеді, азық-түлік емес тауарлардың бағасы - 1,1%-ға, қызметтердің тарифі – 0,7% - ға өсті.
Валюта нарығы
	2026 жылғы 1 қыркүйектегі жағдай бойынша облыста 122 айырбастау пункт жұмыс істейді, оның ішінде: 92 – уәкілетті банк, 14 – уәкілетті ұйымдар және 16 – «Қазпошта» АҚ.
1. Депозит нарығы
2026 жылғы 1 қыркүйектегі жағдай бойынша, өткен кезеңмен салыстырғанда, облыстағы депозиттер көлемі 0,9%-ға төмендеп, 1 810,1 млрд теңге құрады. Заңды тұлғалардың депозиттерінің көлемі 8,2%-ға төмендеп, 327,1 млрд теңгені құрап, жеке тұлғалардың депозиттері 0,8%-ға өсіп, 1 483,0 млрд теңгені құрады.
Ұлттық валютадағы депозиттер көлемі 0,1%-ға төмендеп, 1 635,5 млрд теңгені (депозиттердің жалпы көлемінің 90,4%-ы) құрады, шетел валютасында 8,2% төмендеп және 174,6 млрд теңгені (депозиттердің жалпы көлемінің 9,6%-ы) құрады.
Заңды тұлғалардың ұлттық валютадағы депозиттері 291,1 млрд теңгеге дейін 4,8%-ға төмендеп, шетел валютасында 36,0 млрд теңгеге дейін 28,8%-ға азайды.
Жеке тұлғалардың ұлттық валютадағы депозиттері 1%-ға өсіп, 1 344,4 млрд теңгеге дейін көбейді, шетел валютасында – 0,7%-ға төмендеп, 138,6 млрд теңгеге дейін азайды.
Тартылған депозиттер бойынша орташа өлшемделген сыйақы мөлшерлемесі: ұлттық валютадағы заңды тұлғалардың – 15,6%, жеке тұлғалардың – 14,9%, құрады; заңды тұлғалардың ЕАВ-дағы мөлшерлемесі – 2,4% және жеке тұлғалардың – 0,9% құрады.
4. Кредит нарығы 
2026 жылғы 1 қыркүйектегі жағдай бойынша банктер облыс экономикасын кредиттеудің жалпы көлемі 2 175,6 млрд теңге құрады, алдындағы кезеңмен салыстырғанда 0,6%-ға жоғары. Берілген кредиттер көлемі: заңды тұлғаларға – 0,02%-ға өсіп, 607,4 млрд теңге құрады, жеке тұлғаларға – 0,8%-ға өсіп, 1 568,2 млрд теңгені құрады.
Ұлттық валютадағы кредиттер 1%-ға 1 825,8 млрд теңгеге дейін өсті, оның ішінде заңды тұлғаларға берілген кредиттер 1,9%-ға 257,6 млрд теңгеге өсті, жеке тұлғаларға берілген кредиттер 0,8%-ға 1 568,2 млрд теңгеге өсті.
Шетел валютадағы кредиттер 1,3%-ға 349,8 млрд теңгеге дейін төмендеп, оның ішінде заңды тұлғаларға берілетін кредиттер 1,3%-ға 349,8 млрд теңгеге дейін төмендеді, жеке тұлғаларға берілгені – 2% төмендеп, 50 млн теңгені құрады.
Ұзақ мерзімді кредиттердің көлемі 0,7%-ға 1796,6 млрд теңгеге дейін (экономикаға берілген кредиттердің жалпы көлемінің 82,6%-ы) өсті, қысқа мерзімді кредиттердің көлемі 0,3%-ға 379,1 млрд теңгеге дейін (экономикаға берілген кредиттердің жалпы көлемінің 17,4%-ы) ұлғайды.
2026 жылғы 1 қыркүйектегі жағдай бойынша шағын кәсіпкерлік субъектілеріне кредит беру көлемі, алдыңғы кезеңмен салыстырғанда, 0,4%-ға төмендеп, 352,6 млрд теңгені (экономикаға берілген кредиттердің жалпы көлемінің 16,2%) құрады.
Ұлттық валютада берілген кредиттер бойынша орташа өлшемделген сыйақы мөлшерлемесі: заңды тұлғаларға – 14,7%, жеке тұлғаларға – 21,9 % құрады.

